Wall Street (filme)

***Wall Street*** é unha película norteamericana do ano 1987 e producida por 20th Century Fox Film Corporation. Os seus principais actores son Michael Douglas e Charlie Sheen.

## Sinopse 
Bud Fox (Charlie Sheen) é un corretor de bolsa en Wall Street na década dos 80 e ten un forte desexo de chegar rapidamente ao máis alto. Grazas á súa perseveranza consegue convencer un investidor, Gordon Gekko (Michael Douglas), de collelo baixo a súa ala. Este home é un desapiadado e lendario corretor de bolsa de Wall Street cuns valores que non poderían estar máis opostos aos do pai de Bud, un obreiro encargado do mantemento que considera que o éxito debe chegar traballando duro e non con especulacións. Gordon Gekko ábrelle as portas ao mundo dos "yuppies" grazas á súa aptitude para conseguir información privilexiada. Isto apórtalle a Bud moitas riquezas pero tamén grandes problemas.

## Personaxes 
* Bud Box (*Charlie Sheen*): un xove corretor de bolsa que busca atopar o seu sitio no mundo das finanzas. Grazas á súa audacia consegue reunirse con Gekko a quen lle propón investir no negocio dunha aeroliña que acaba de ser declarada inocente nun litixio. A través desta amizade con Gekko, Bud comeza a coñecer e a saber cada vez máis do mundo bolsista, incluso chegando a prácticas ilegais e deixando o lado humano destas.
* Gordon Gekko (*Michael Douglas*): un home ambicioso e unha lenda da Bolsa de Wall Street. As súas infinitas ganas de obter riqueza farán arrastrar ao seu novo compañeiro Bud aos fondos máis baixos e inmorais de Wall Street.
* Darien Taylor (*Daryl Hannah*): unha prestixiosa deseñadora de interiores, que mantivo no pasado unha relación con Gordon. Pero ao igual ca este, a súa ambición e gañas de poder farán que renegue do seu verdadeiro amor, Bud, o aprendiz de Gekko.

## Banda sonora 
* Fly me to the moon - Frank Sinatra
* American is waiting - David Byrne e Brian Eno
* Mea culpa - David Byrne e Brian Eno
* Desafinado - Stan Getz
* Quiet nights of quiet starts (Corcoyado) - Stan Getz
* Midnight Motion - Kenny G
* Burning guitar
* Rigoletto
* Moonlight magic
* This must be the place (Naive melody) - The Taking Heads
* Happy birthday to you
 
## Premios 
* Óscar 1988: Michael Douglas gañador ao mellor actor principal.
* Globos de Ouro 1988: Michael Douglas gañador ao mellor actor de drama.
* Premios David di Donatello 1988: Michael Douglas gañador ao mellor actor estranxeiro.
* Premios da Academia de Cine do Xapón 1989: candidata á mellor película estranxeira.
* Premios do Sindicato Nacional Italiano de Cine 1988: candidata á mellor película estranxeira.
* Premios do Círculo de Críticos de Cine de Kansas 1988: Michael Douglas gañador ao mellor actor.
* Premios do Círculo de Críticos de Nova York 1987. Michael Douglas segunda posición como mellor actor.
* Premios Sant Jordi 1989: Michael Douglas candidato ao mellor actor estranxeiro.
* Premios Razzie 1988: Daryl Hannah gañadora á peor actriz secundaria.
* Premios Satellite 2007: candidato ao DVD con mellores extras (a reedición do 20 aniversario).

## Datos de interese 
A película rodouse en Central Park, Nova York. As oficinas de Bud e Gordon atopánse en 222 Broadway.

Algúns dos bares frecuentados polos personaxes son W. 67th Street ou 3 East 48th Street, tamén en Nova York.

Aínda que o papel de Gordon Gekko foi interpretado por Michael Douglas houbo actores como Richard Gere e Warren Beatty que o director tivo en conta. Tamén ocorreu co papel de Bud Fox (interpretado polo actor Charlie Sheen) que quixo interpretar o actor Tom Cruise.

## Citas de Gordon 
* *“O que importa é o diñeiro, o resto son conversacións.”*
* *“Se queres un amigo, compraste un can.”*
* *“As comidas de negocios son para xente débil.”*
* *“Cando trates de diñeiro, controla as túas emocións.”*
* *“A cousa máis valiosa do mundo é a información ¿non che parece?”*
* *“Eu non creo riqueza. Eu poseo.”*